
Какви са изискванията за масажно студио при отваряне на масажно студио
======================================================================

 

Здравейте, Галина,  

В чл.167, ал.1 от Закона за здравето е изброено кои лица имат право да практикуват неконвенционални методи. Те трябва освен да са български граждани и граждани на държава – членка на Европейския съюз, другите държави от Европейското икономическо пространство и Швейцария, които са психически здрави, не са осъждани за престъпление от общ характер, също и да отговарят на едно от следните условия:  

1.да притежават образователно-квалификационна степен “магистър” по професионални направления “Медицина”, “Дентална медицина” или “Фармация”;  

2. да притежават образователно-квалификационна степен “специалист” или “бакалавър” по професионално направление “Здравни грижи”;  

3. да притежават диплома за завършено средно образование и свидетелство за успешно проведено обучение не по-малко от 4 семестъра във висше медицинско училище при условия и по ред, определени с наредба на министъра на здравеопазването и министъра на образованието и науката.


